ספיישל ט״ו באב: ד״ר חיים שפירא - מה זאת אהבה?
בואו להכיר את האהבה מקרוב ולחקור את מהותה, בהרצאה סוחפת ומרתקת מאין כמותה. ד"ר חיים שפירא חוזר להתארח ב-Funzing להרצאה מיוחדת לכבוד ט״ו באב - מה זאת אהבה? מסע פסיכולוגי-פילוסופי לתוככי הרגש הנעלה מכולם.
במסגרת ההרצאה ד״ר שפירא יחקור ביחד עם הקהל את האהבה חוצת מחסומי הזמן והמקום - אפלטון מחפש את החצי השני באתרי הכרויות ודיוטימה מלמדת את סוקרטס לטפס בסולם האהבה. שבועת הנישואים של אלן דה-בוטון ושבעה עקרונות של ג׳ון מרדכי גוטמן. סרטים הוליוודים והבדידות בעולם המודרני. מדונה ומילן קונדרה על הבדל בין אהבה ומין. האהבה החופשית של ברוך שפינוזה והרגע הרומנטי בחיים. טקסי החיזור ואנטומיה של הקנאה. לב טולסטוי וריקי ג'רווייז מגלים את הסוד הגדול של אהבת אמת.